Държавен вестник, бр. 68, 2016 г., стр. 33

БРОЙ  68	
Д Ъ Р Ж А В Е Н  В Е С Т Н И К 	
СТР.  33  
МИНИСТЕРСТВО
НА МЛАДЕЖТА И СПОРТА
НАРЕДБА № 5 
от 11 август 2016 г.
за условията и реда за финансово подпома­
гане на проекти по национални програми за 
младежта
Г л а в а  п ъ р в а 
ОБЩИ ПОЛОЖЕНИЯ
Чл. 1. С Наредбата се определят условията 
и редът за финансово подпомагане на проекти 
по национални програми за младежта.
Чл. 2. Министърът на младежта и спорта 
координира и осъществява контрол върху 
изпълнението на националните програми за 
младежта.
Чл. 3. Националните програми за мла­
дежта се приемат от Министерския съвет, а 
изпълнението им се осъществява в рамките 
на одобрените бюджетни средства за съот­
ветната година.
Чл. 4. (1) Информацията и документите 
за проектите по национални програми за 
младежта са публични и се предоставят чрез:
1. интернет страницата на Министерството 
на младежта и спорта;
2. интернет страницата на Националната 
информационна система за младежта;
3. по електронен път (чрез електронна 
поща), в случай че съществува пречка пре­
доставянето на информация да се осъществи 
по реда на т. 1 и 2.
(2) Информацията по ал. 1 съдържа ми­
нимум:
1. място и краен срок за подаване на про­
ектните предложения;
2. срок и период на изпълнение на про­
ектите;
3. максимален размер на средствата за 
финансиране;
4. критерии за оценка на проектните пред­
ложения;
5. адрес и телефон за контакти. 
Г л а в а  в т о р а
УСЛОВИЯ И РЕД ЗА ФИНАНСОВО ПОД­
ПОМАГАНЕ
Раздел I
Условия за кандидатстване и финансово 
подпомагане на проекти
Чл. 5. (1) За финансиране по националните 
програми за младежта могат да кандидатстват:
1. организации, регистрирани по Закона 
за юридическите лица с нестопанска цел за 
осъществяване на дейност в обществена полза 
и имащи за цел и/или предмет на дейност 
осъществяване на младежки дейности, които 
са изцяло с нестопански характер или които 
са със стопански и нестопански характер, 
ясно разграничени с възможност за просле­
дяване на приходите и разходите и активите 
и пасивите, свързани с тяхното изпълнение;
2. неформални младежки групи, осъщест­
вяващи дейности в полза на младите хора в 
страната. 
(2) Неформални младежки групи могат 
да кандидатстват в случаи, определени от 
министъра на младежта и спорта, съобразно 
спецификата на конкретната национална 
програма и нейните подпрограми.
(3) Когато кандидатът по ал. 1, т. 1 упраж­
нява стопански и нестопански дейности, фи­
нансирането, разходите и приходите, свързани 
с тези дейности, се отчитат чрез воденето на 
аналитична счетоводна отчетност, чрез която се 
отделя стопанската от нестопанската дейност.
(4) Допустими за финансиране са проекти на 
кандидати по ал. 1 за дейности с нестопански 
характер, които не са свързани с възмездно 
предлагане на стоки и/или осъществяване 
на услуги.
(5) Допустими за финансиране са и про­
екти, дейностите по които се осъществяват в 
партньорство – съвместно с друго юридиче­
ско лице с нестопанска цел, регистрирано за 
извършване на общественополезна дейност, с 
органи на държавното управление, местната 
власт и техните структури или с неформални 
младежки групи.
(6) В случаите по ал. 5 изискванията по 
ал. 1, т. 1 и ал. 3 се отнасят и за партньора 
в приложимите случаи.
(7) Обстоятелствата по ал. 1, т. 1 и ал. 3, 
свързани с вида и организацията на осъщест­
вяваната дейност, се декларират от кандидата 
при подаване на проектното предложение за 
финансово подпомагане чрез попълване на 
декларация по образец. В случаите, когато 
проектите се осъществяват в партньорство, 
партньорът подава отделна декларация.
(8) При настъпването на промени в обстоя­
телствата, удостоверени с декларациите по ал. 7, 
кандидатстващата организация, съответно 
организацията партньор, е длъжна да уведо­
ми Министерството на младежта и спорта за 
промяната в 7-дневен срок от настъпването є.
(9) При неизпълнение на задължението по 
ал. 3 Министерството на младежта и спорта 
прекратява едностранно договора с органи­
зацията.
Чл. 6. Министерството на младежта и 
спорта не финансира проекти по национални 
програми за младежта по реда на наредбата:
1. на политически партии и организации, 
професионални съюзи, кооперации и религи­
озни организации;
2. на организации и неформални младежки 
групи, реализирали проекти с констатирани 
нередности при отчитането и/или изпълне­
нието им;